Smashwords – Afgehandel – a book by Juanita Swart
Belinda is ‘n middeljarige maatskaplike werker wie se demone uit haar verlede weer opduik wanneer sy ‘n berig op die radio hoor van ‘n geliefde onderwyser wat vermoor is. Wanneer sy die huis gaan besoek van een van haar pasiente neem een van hierdie demone in haar oor en verander haar lewe onherroeplik. More
Ek sit in die middagverkeer in Hans Strijdom laan. Dis warm en ek is geirriteerd. Ek kyk na my horlosie. 17:45. Die son skyn asof dit 12:00 is. ‘n Tipiese Februarie somersdag in Pretoria.Na ‘n dag op kantoor is die verkeer die laaste ding waarvoor ek kans sien. Padwerke voor... my kop klop asof die padwerke ook daar aan die gang is. Ek druk my slape en voorkop met my regterhand met die hoop dat die klop sal ophou. Die man agter my raak ongeduldig, hy druk so een maal geirriteerd die toeter. Ek gee hom ‘n kyk in die spieeltjie. Hy kyk weg. Ek skakel die radio aan. Dis 94.2 se nuus. Blah blah blah blah blah. Dis die laaste berig wat my aandag trek.” ‘n Oud onderwyser is gisteraand oorval in sy huis in Suid Heuwels, Johannesburg. Polisie ondersoek ‘n saak van inbraak en is opsoek na Timoteus Mahlanga wat dalk behulpsaam kan wees met die ondersoek.” My hart gee ‘n ruk. Kan dit wees? Oud onderwyser.... Suide van Johannesburg.... Ek gryp na my selfoon en gaan na my internet boekmerke: Beeld. Die motor voor my begin stadig vorentoe beweeg. “Ag vrek!” Ek sê dit sommer hardop vir myself. Nou wil julle beweeg! Ons stop weer.Ek beweeg vinnig deur die berigte en sien “Geliefde onderwyser sterf” My hart klop ‘n ongemaklike diep klop hier in my borskas. Ek lees:” Mnr Robert van Aswegen is gisteroggend deur sy huishulp in sy bad dood aangetref. Daar was snymerke aan sy keel en tekens van ‘n geweldige struweling. Sy skootrekenaar word vermis en dit word vermoed dat sy vorige tuinhulp betrokke kan wees by die moord.” Ek lees nie verder nie. Mnr Robert van Aswegen. Dood. ‘n Glimlag begin vorm op my lippe. Mnr Robert van Aswegen, dood.....Skielik lyk my aand ‘n bietjie beter. Available formats:
Published: Oct. 24, 2013 Words: 18,410
About Juanita Swart
Juanita Swart woon in Pretoria met haar man en dogter. Sy is ‘n gesinsmens met ‘n passie vir mense en skryf. Haar gedigte is gepubliseer in twee van die Poetry Institute of Africa se digbundels en in 2013 besluit sy om pen op papier te lê en haar eerste amptelike manuskrip “Afgehandel” sien op 24 Oktober 2013 die lig.Juanita Swart is gebore in Pretoria in 1977. Hier het sy groot geword en op 8 jarige ouderdom haar eerste storie geskryf. Sy onthou nog goed die vakansie kuier by haar tannie waar die enigste papier wat beskibaar was om op te skryf ‘n kladboekie was. Elke woord van haar storie het dus dubbel deurgekom! Die eerste storie uit haar pen was oor ‘n vliegtuig wat geval het en 13 oorlewendes moes veg vir oorlewing, teen die elemente en mekaar. Niemand kon glo die 8 jarige meisie het in 1985 die storie geskryf nie! In die Hoërskool vind Juanita haar liefde vir poësie en begin dig. Latere jare verskyn een van haar eerste gedigte “Vrees” in die “Poetry Institute of Africa” se digbundel “Different Horizons” Dit word opgevolg met haar gedig “Pa” in hul volgende uitgawe. In 2013 sluit Juanita aan by ‘n groepie skrywers en uit haar pen vloei “Afgehandel”. Die storie van Belinda. ‘n Lewensmoeë Maatskaplike werker wat teen haar eie demone veg terwyl sy gebroke siele probeer red. Belinda se lewe neem ‘n skrikwekkende wending wanneer jare lange haat en pyn uitborrel en sy die onmenslike doen. Juanita is getroud met Danie en hulle het ‘n pragtige dogter Danielia. Hulle woon in Pretoria en hou daarvan om saam te lag, kampeer en daar te wees vir mekaar. Danielia het ‘n liefde vir skryf en het alreeds ook begin met haar eerste storie, sy hoop om eendag saam haar ma ‘n boek te skryf. Juanita se hoop is dat haar stories mense se lewens sal aanraak en dat hulle sal aanhou wonder, wat gaan sy volgende skryf? Read Juanita Swart's Smashwords Interview